**KAJ PROUČUJE ZGODOVINA?**

**Pričakovani dosežki/rezultati**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Kaj proučuje zgodovina? Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Znam pojasniti, kaj je predmet proučevanja zgodovine in zakaj jo definiramo kot humanistično in družboslovno vedo. |  |  |  |  |
| Ločim med svetovno, regionalno, narodno in krajevno zgodovino. |  |  |  |  |
| Znam našteti zgodovinske podvede in pojasniti, kaj proučujejo. |  |  |  |  |
| Ob konkretnih primerih znam ločiti zgodovinske dogodke od pojavov in procesov. |  |  |  |  |
| Znam ločiti med različnimi interpretacijami zgodovine in utemeljiti razlike. |  |  |  |  |
| Znam našteti pomožne zgodovinske vede in njihov predmet proučevanja. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| V učbeniku poiščem potrebne informacije in jih smiselno uporabim pri oblikovanju odgovorov. |  |  |  |  |
| Izkazujem spretnost zbiranja in izbiranja informacij s pomočjo svetovnega spleta. |  |  |  |  |
| Izkazujem spretnost uporabe IK tehnologije (Mahara). |  |  |  |  |
| V pisnih in slikovnih virih znam izbrati ključne podatke in oblikovati sklepe. |  |  |  |  |
| Sem spreten pri oblikovanju argumentov za in proti trditvam. |  |  |  |  |
| Izkazujem veščino določanja bistva in povzemanja. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Pozitivno ovrednotim pomen poznavanja preteklosti za življenje posameznika in družbe.  Izkazujem dovzetnost za različne interpretacije zgodovine in znam pojasniti vzroke zanje. |  |  |  |  |
| Uspem preseči stereotipno predstavo o zgodovini kot vedi, ki nima nič skupnega s sedanjostjo in prihodnostjo. |  |  |  |  |

**Ocenjevanje znanja – sestavek**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlago dopolnjuje s podpornimi argumenti;  dosledno je uporabljena ustrezna zgodovinska terminologija;  predstavljena so z dejstvi, dokazi in primeri podprta lastna stališča;  dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlage ne uspe podpreti z vsemi možnimi podpornimi argumenti;  pri uporabi zgodovinske terminologije ni vedno dosleden;  k tezi navaja tuja stališča in poskusi predstaviti tudi lastna stališča;  dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;  vključeni so posamezni primeri v podporo argumentaciji;  razlage ne uspe podpreti z možnimi podpornimi argumenti;  pri uporabi zgodovinske terminologije ni dosleden;  k tezi skuša navajati tuja stališča;  meša sedanjost z obravnavanim zgodovinskim kontekstom. |
| **Zadostno** | vključenih je le del pomembnih zgodovinskih dejstev in dokazov ali pa manj pomembni;  razlage ne dopolnjuje s podpornimi argumenti in slikovitimi primeri;  meša sedanjost z obravnavanim zgodovinskim kontekstom. |

**Ocenjevanje znanja – grb**

|  |  |  |  |  |
| --- | --- | --- | --- | --- |
|  | DA (3 TOČKE) | DELOMA (2 TOČKI) | NE (0–1 TOČKA) | Komentar |
| Grb ima obliko, zgradbo in barvo, skladno s pravili grboslovja. |  |  |  |  |
| Grb sporoča, kdo je avtor, kakšni so avtorjevi konjički, s čim se avtor ukvarja. |  |  |  |  |
| Grb je ustrezno prostoročno izrisan oz. je izrisan s pomočjo ustreznega računalniškega programa. |  |  |  |  |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).